
LEGE Nr. 105
privind reglementarea modalitatii de raportare a stocurilor 
la produsele agricole si alimentare
 
 
[bookmark: A454]   Parlamentul Romaniei adopta prezenta lege.
 
   Art. 1. - (1) Prezenta lege stabileste modalitatea de raportare a stocurilor la produsele agricole si alimentare de catre producatorii agricoli, depozitarii, procesatorii la nivel national si comerciantii, denumiti in continuare operatori economici din sectorul agroalimentar.
   (2) Produsele agricole si alimentare pentru care operatorii economici din sectorul agroalimentar au obligatia furnizarii de date statistice de evidenta a stocurilor sunt prevazute in anexa care face parte integranta din prezenta lege.
   (3) Masurile de reglementare instituite prin prezenta lege privesc domeniile de activitate de productie agricola, depozitare, procesare si comercializare a produselor agricole si alimentare si sunt obligatorii pentru toti operatorii economici din sectorul agroalimentar.
   (4) Prin exceptie de la prevederile alin. (1) si (3), prezenta lege nu este aplicabila comerciantilor care detin structuri de vanzare cu suprafata de vanzare de pana la 400 mp inclusiv, fara spatiile destinate depozitarii, pastrarii si productiei marfurilor, birourilor si anexelor, comerciantilor ambulanti, comerciantilor care desfasoara activitati de servicii de alimentatie publica, precum si comerciantilor care desfasoara activitati de comercializare in zone publice.
   Art. 2. - (1) Ministerul Agriculturii si Dezvoltarii Rurale este responsabil cu aplicarea masurilor de centralizare a stocurilor de produse agricole si alimentare, cu respectarea confidentialitatii datelor care privesc aceste produse.
   (2) Ministerul Agriculturii si Dezvoltarii Rurale dezvolta un sistem informatic de colectare a datelor statistice raportate de operatorii economici din sectorul agroalimentar.
   Art. 3. - (1) In vederea asigurarii trasabilitatii produselor agricole si alimentare pe piata, operatorii economici din sectorul agroalimentar au obligatia furnizarii de date statistice de evidenta a stocurilor de produse agricole si alimentare, o singura data pe luna, pana in data de 15 a lunii pentru luna precedenta, catre Ministerul Agriculturii si Dezvoltarii Rurale.
   (2) Metodologia de colectare, centralizare si prelucrare a datelor statistice de evidenta a stocurilor de produse agricole si alimentare, prevazute la alin. (1), se stabileste prin hotararea Guvernului prevazuta la art. 7.
   Art. 4. - Verificarea si controlul stocurilor se realizeaza potrivit normelor stabilite prin ordin comun al ministrului agriculturii si dezvoltarii rurale si al ministrului finantelor conform competentelor legale.
   Art. 5. - (1) Nerespectarea prevederilor art. 3 alin. (1) constituie contraventie si se sanctioneaza cu amenda de la 5.000 lei la 20.000 lei.
   (2) Constatarea contraventiei si aplicarea sanctiunii prevazute la alin. (1) se fac de catre persoane imputernicite in acest scop de Ministerul Agriculturii si Dezvoltarii Rurale si Ministerul Finantelor.
   (3) Contraventiei prevazute la alin. (1) ii sunt aplicabile prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare.
   Art. 6. - Pe baza datelor statistice de evidenta a stocurilor de produse agricole si alimentare centralizate se vor stabili politici publice de subventionare in sectorul agroalimentar.
   Art. 7. - In termen de 90 de zile de la data intrarii in vigoare a prezentei legi, Guvernul, la propunerea Ministerului Agriculturii si Dezvoltarii Rurale si a Ministerului Finantelor, va aproba prin hotarare normele metodologice de aplicare a prevederilor prezentei legi.
 
   Aceasta lege a fost adoptata de Parlamentul Romaniei, cu respectarea prevederilor art. 75 si ale art. 76 alin. (2) din Constitutia Romaniei, republicata.
 
 
[bookmark: A478]   p. PRESEDINTELE CAMEREI DEPUTATILOR,             p. PRESEDINTELE SENATULUI,
          VASILE-DANIEL SUCIU                         ALINA-STEFANIA GORGHIU
 
 
[bookmark: A482]   Bucuresti, 13 aprilie 2023.
   Nr. 105.
 
 
ANEXA
 
 
Produsele agricole si alimentare pentru care operatorii economici 
din sectorul agroalimentar au obligatia furnizarii 
de date statistice de evidenta a stocurilor
 
 
[bookmark: A488]   a) legume-fructe;
   b) cereale si produse pe baza de cereale;
   c) seminte de oleaginoase si produse pe baza de oleaginoase;
   d) leguminoase furajere;
   e) seminte certificate: cereale, orez, oleaginoase si proteaginoase;
   f) carne si produse din carne, conserve din carne si mixte;
   g) lapte si produse din lapte;
   h) produse de morarit si panificatie;
   i) produse prelucrate, procesate, conservate din legume-fructe;
   j) grasimi si uleiuri;
   k) apa, inclusiv apa minerala naturala, apa de izvor si toate celelalte ape imbuteliate sau ambalate;
   l) orez;
   m) plante aromatice, sare si condimente;
   n) ceaiuri;
   o) zahar;
   p) miere;
   q) drojdie.

